CELEX: 32020D0788
Language: sl
Date: 2020-06-09 00:00:00
Title: Sklep Sveta (EU) 2020/788 z dne 9. junija 2020 o podaljšanju Sporazuma o znanstvenem in tehnološkem sodelovanju med Evropsko skupnostjo in Ukrajino

17.6.2020   
               
               
                  SL
               
               
                  Uradni list Evropske unije
               
               
                  L 193/1
               
            
         SKLEP SVETA (EU) 2020/788
         z dne 9. junija 2020
         o podaljšanju Sporazuma o znanstvenem in tehnološkem sodelovanju med Evropsko skupnostjo in Ukrajino
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 186 v povezavi s točko (a)(v) drugega pododstavka člena 218(6), Pogodbe,
         ob upoštevanju predloga Evropske komisije,
         ob upoštevanju odobritve Evropskega parlamenta (1),
         ob upoštevanju naslednjega:
         
                     (1)
                  
                  
                     Svet je s Sklepom 2003/96/ES (2) odobril sklenitev Sporazuma o znanstvenem in tehnološkem sodelovanju med Evropsko skupnostjo in Ukrajino (3) (v nadaljnjem besedilu: Sporazum). Sporazum je bil podpisan v Københavnu 4. julija 2002 in je začel veljati 11. februarja 2003.
                  
               
                     (2)
                  
                  
                     V točki (b) člena 12 Sporazuma je določeno, da se Sporazum sklene za začetno obdobje, ki se izteče dne 31. decembra 2002, pogodbenici pa ga lahko sporazumno podaljšujeta za nadaljnja obdobja petih let.
                  
               
                     (3)
                  
                  
                     Na podlagi sklepov Sveta 2003/737/ES (4), 2011/182/EU (5) in (EU) 2015/344 (6) je bil Sporazum trikrat podaljšan za nadaljnje obdobje petih let, vsakič z retroaktivnim učinkom od 8. novembra 2009 oziroma 8. novembra 2014 za zadnji dve podaljšanji. Sporazum je prenehal veljati 7. novembra 2019.
                  
               
                     (4)
                  
                  
                     Ukrajina je pomemben akter na področju znanosti, tehnologije in inovacij v sosedstvu Unije. Pogodbenici menita, da bi bilo podaljšanje tega sporazuma v njunem skupnem interesu, da bi se še naprej spodbujalo sodelovanje na skupnih prednostnih področjih za znanost in tehnologijo.
                  
               
                     (5)
                  
                  
                     Pogodbenici sta potrdili svojo namero, da Sporazum podaljšata za nadaljnje obdobje petih let. Vsebina podaljšanega sporazuma bi morala ostati enaka vsebini Sporazuma. Za zagotovitev veljavnosti Sporazuma bi moralo podaljšanje imeti retroaktivni učinek od 8. novembra 2019.
                  
               
                     (6)
                  
                  
                     Podaljšanje veljavnosti Sporazuma bi bilo zato treba odobriti v imenu Unije –
                  
               SPREJEL NASLEDNJI SKLEP:
         
            Člen 1
            Podaljšanje Sporazuma o znanstvenem in tehnološkem sodelovanju med Evropsko skupnostjo in Ukrajino se odobri v imenu Unije za nadaljnje obdobje petih let.
            Podaljšanje Sporazuma ima retroaktivni učinek od 8. novembra 2019.
         
         
            Člen 2
            Predsednik Sveta je pooblaščen, da imenuje osebo(-e), pooblaščeno(-e), da v imenu Unije in v skladu s točko (a) člena 12 Sporazuma uradno obvesti(-jo) Ukrajino o tem, da je Unija zaključila svoje notranje postopke, potrebne za podaljšanje Sporazuma.
         
         
            Člen 3
            Ta sklep začne veljati na dan sprejetja.
         
         
            V Bruslju, 9. junija 2020
            
               
                  Za Svet
               
               
                  Predsednica
               
               A. METELKO-ZGOMBIĆ
            
         
         
            (1)  Odobritev z dne 13. maja 2020 (še ni objavljeno v Uradnem listu).
         
            (2)  Sklep Sveta 2003/96/ES z dne 6. februarja 2003 o sklenitvi Sporazuma o znanstvenem in tehnološkem sodelovanju med Evropsko skupnostjo in Ukrajino (UL L 36, 12.2.2003, str. 31).
         
            (3)  UL L 36, 12.2.2003, str. 32.
         
            (4)  Sklep Sveta 2003/737/ES z dne 22. septembra 2003 o sklenitvi Sporazuma o podaljšanju Sporazuma o znanstvenem in tehnološkem sodelovanju med Evropsko skupnostjo in Ukrajino (UL L 267, 17.10.2003, str. 24).
         
            (5)  Sklep Sveta 2011/182/EU z dne 9. marca 2011 o podaljšanju Sporazuma o znanstvenem in tehnološkem sodelovanju med Evropsko skupnostjo in Ukrajino (UL L 79, 25.3.2011, str. 3).
         
            (6)  Sklep Sveta (EU) 2015/344 z dne 17. februarja 2015 o podaljšanju Sporazuma o znanstvenem in tehnološkem sodelovanju med Evropsko skupnostjo in Ukrajino (UL L 60, 4.3.2015, str. 37).